అంబరుపేట (నందిగామ మండలం)
అంబారుపేట కృష్ణా జిల్లా, నందిగామ మండలంలోని గ్రామం. ఇది మండల కేంద్రమైన నందిగామ నుండి 3 కి. మీ. దూరం లోను, సమీప పట్టణమైన జగ్గయ్యపేట నుండి 55 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 589 ఇళ్లతో, 2379 జనాభాతో 324 హెక్టార్లలో విస్తరించి ఉంది. గ్రామంలో మగవారి సంఖ్య 1162, ఆడవారి సంఖ్య 1217. షెడ్యూల్డ్ కులాల సంఖ్య 1430 కాగా షెడ్యూల్డ్ తెగల సంఖ్య 164. గ్రామం యొక్క జనగణన లొకేషన్ కోడ్ 588882[1].పిన్ కోడ్: 521185.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.[2]
ఐతవరం 2 కి.మీ, కేతవీరునిపాడు 3 కి.మీ, గండేపల్లి 4 కి.మీ, కీసర 4 కి.మీ, చందాపురం 4 కి.మీ
కంచికచెర్ల, వీరులపాడు, చందర్లపాడు, యెర్రుపాలెం
విజయవాడ రూరల్ మండలం పరిధితో పాటు, పట్టణ పరిధిలోకి వచ్చే ప్రాంతం. విజయవాడ అర్బన్ మండలం పరిధిలోని మండలం మొత్తంతో పాటు అర్బన్ ఏరియా కూడా. ఇబ్రహీంపట్నం మండలం మొత్తంతో పాటు అర్బన్ ప్రాంతం, పెనమలూరు మండలం పరిధితో పాటు అర్బన్ ఏరియా, గన్నవరం మండలంతో పాటు అర్బన్ ఏరియా, ఉంగుటూరు మండలంతో పాటు అర్బన్ ఏరియా, కంకిపాడుతో పాటు అర్బన్ ఏరియా, ఉయ్యూరుతో పాటు అర్బన్ ఏరియా, జి.కొం డూరు మండలంతో పాటు అర్బన్ ఏరియా, కంచికచర్ల మండలంతో పాటు అర్బన్ ఏరియా, వీరుళ్లపాడు మండలంతో పాటు అర్బన్ ఏరియా, పెనుగంచిప్రోలు మండల పరిధిలోని కొంత భాగంతో పాటు శనగపాడు గ్రామం ఉన్నాయి.
నందిగామ మండల పరిధిలోని సత్యవరం, రాఘవాపురం, అంబరుపేట, అడవిరావులపాడు, ఐతవరం, కంచర్ల, కేతవీరునిపాడు, చందాపురం, మునగచర్ల, కురుగంటివాని కండ్రిగ, లచ్చపాలెం, లింగాలపాడు, తక్కెళ్లపాడు, పల్లగిరి, మాగల్లు, కొండూరు, రామిరెడ్డిపల్లి, జొన్నలగడ్డ, తొర్రగుడిపాడు, కొణతం ఆత్మకూరు, దాములూరు, సోమవరం, రుద్రవరం, గొల్లమూడి గ్రామాలున్నాయి.
అంబారుపేటను అంబరుపేటగా వ్యవహరిస్తున్నారు. కానీ అసలు పేరు అంబారుపేట. ఈ గ్రామము, జాతీయ రహదారి-9 పక్కన ఉన్నది.
అంబారుపేటలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ట్రాక్టరు సౌకర్యం గ్రామానికి 5 కి.మీ. లోపు దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జాతీయ రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి. నందిగామ నుండి రోడ్డురవాణా సౌకర్యం కలదు. రైల్ఫేస్టేషన్ విజయవాడ 45 కి.మీ దూరంలో ఉంది.
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి. నెల్లూరు రవీంద్రభారతి పబ్లిక్ స్కూల్, నారాయణ టెక్నోస్కూల్, నందిగామ, సమీప బాలబడి, ప్రాథమికోన్నత పాఠశాల నందిగామలోను, మాధ్యమిక పాఠశాల ఐతవరంలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల నందిగామలో ఉన్నాయి. సమీప వైద్య కళాశాల, మేనేజిమెంటు కళాశాల విజయవాడలోను, పాలీటెక్నిక్ నందిగామలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం నందిగామలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు. ఈ గ్రామములో 2017,జూన్-1న, నూతనంగా, 50 ఎల్.యి.డి వీధి దీపాలు అమర్చినారు. [5]
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. డిస్పెన్సరీ, పశు వైద్యశాల గ్రామం నుండి 5 కి.మీ. లోపు దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
2013,జులైలో ఈ గ్రామ పంచాయతీకి నిర్వహించిన ఎన్నికలలో శ్రీమతి ఐలపోగు భాగ్యలక్ష్మి సర్పంచిగా ఎన్నికైనారు. [5]
ఈ గ్రామానికి దగ్గరలో..మునేరు ఒడ్డున ఉన్న శివాలయం అతి ప్రాచీన చరిత్ర ఉంది. అయితే దీనికి సరైన రహదారి సౌకర్యం లేకపోవడంతో ఈ ఆలయం కనుమరుగయ్యే ప్రమాదంలో ఉంది. శిధిలావస్థకు చేరకముందే.ఈ ఆలయాన్ని జీర్ణోధ్దారణ చేయాల్సిఉంది. వేంకటగిరి జమిందారుల కాలంలో ఈ ఆలయానికి ఎంతో ప్రాధాన్యత ఉండేది.
ఈ గ్రామంలో సత్తెమ్మతల్లి ఆలయం అతిపురాతనమైనది. ప్రతి ఏడాది ఇక్కడ జరిగే జాతరకు ఎంతో మంది భక్తులు అమ్మవారికి మొక్కులు చెల్లించేందుకు రావడం ఆనవాయితీ. ప్రధానంగా ఈ గ్రామం జాతీయ రహదారి పక్కనే ఉండటంతో వాహన చోదకులు ఆగి అమ్మవారి ఆశీస్తులు తీసుకొని ప్రయాణం చేయడం విశేషం. ప్రముఖంగా చెప్పాలంటే ప్రతి లారీ వెనక "సత్తెమ్మ తల్లి దీవెనలతో" అని రాసి ఉండటాన్ని అందరూ గమనించే ఉంటారు. 2014,ఏప్రిల్-14, సోమవారం నాడు, అమ్మవారికి మహిళలు సామూహిక కుంకుమార్చనలు చేసారు. జాతర మహోత్సవంలో భాగంగా అమ్మవారికి విశేషాలంకారణ చేసారు. చండీసహిత రుద్రహోమం, అనాసాగరం, భజనలు ఆలపించినారు. భక్తులు అమ్మవారిని దర్శించుకున్నారు. [4]
ఇక్కడ దసరాకు, దేవీ నవరాత్రి ఉత్సవాలు ఘనంగా నిర్వహించెదరు. గ్రామస్థులంతా ఉత్సవాలలో పాలు పంచుకుంటారు. మున్నేటి తీరాన శమీ పూజలు చేస్తారు. విజయదశమి రోజున అమ్మవారి రథోత్సవం గ్రామంలోఅంగరంగవైభవంగా నిర్చహించెదరు. వీధులలో ఇంటిముంగిటకు వచ్చిన అమ్మవారికి మహిళలు హారతులిస్తారు. [3]
ఈ గ్రామంలో జన్మించిన అమరవాది కరుణాసాగర్ ప్రస్తుతం జర్నలిస్టుగా స్టూడియో ఎన్ సీఈఓ గా వ్యవహరిస్తున్నారు.
శ్రీ సద్గురు బోధానందస్వామి ఛారిటబుల్ ట్రస్ట్, అంబారుపేట.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి.
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 కి.మీ. లోపు దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి.
అంబారుపేటలో భూ వినియోగం కింది విధంగా ఉంది:
వ్యవసాయేతర వినియోగంలో ఉన్న భూమి: 118 హెక్టార్లు వ్యవసాయం సాగని, బంజరు భూమి: 6 హెక్టార్లు తోటలు మొదలైనవి సాగవుతున్న భూమి: 6 హెక్టార్లు వ్యవసాయం చేయదగ్గ బంజరు భూమి: 10 హెక్టార్లు సాగులో లేని భూముల్లో బీడు భూములు కానివి: 21 హెక్టార్లు నికరంగా విత్తిన భూమి: 160 హెక్టార్లు నీటి సౌకర్యం లేని భూమి: 128 హెక్టార్లు వివిధ వనరుల నుండి సాగునీరు లభిస్తున్న భూమి: 53 హెక్టార్లు
అంబారుపేటలో వ్యవసాయానికి నీటి సరఫరా కింది వనరుల ద్వారా జరుగుతోంది.
అంబారుపేటలో ఈ కింది వస్తువులు ఉత్పత్తి అవుతున్నాయి.
జనాభా (2011) - మొత్తం 2,379 - పురుషుల సంఖ్య 1,162 - స్త్రీల సంఖ్య 1,217 - గృహాల సంఖ్య 589;
2001 వ.సంవత్సరం జనాభా లెక్కల ప్రకారం గ్రామ జనాభా 1941.[3] ఇందులో పురుషుల సంఖ్య 975, స్త్రీల సంఖ్య 966, గ్రామంలో నివాసగృహాలు 440 ఉన్నాయి. గ్రామ విస్తీర్ణం 324 హెక్టారులు.
[3] ఈనాడు కృష్ణాజిల్లా; 2013,అక్టోబరు-14; 9వపేజీ. [4] ఈనాడు కృష్ణా; 2014,ఏప్రిల్-15; 6వపేజీ. [5] ఈనాడు అమరావతి/నందిగామ; 2017,జూన్-2; 2వపేజీ.
వర్గం:నందిగామ మండలంలోని గ్రామాలు